**טיגיסט יוסף רון** (באמהרית: **ትግስት ዮሴፍ ሮን**; באנגלית: **Tigist Yoseph Ron**; נולדה ב-1977) היא אמנית וציירת ישראלית. זוכת פרס שיף לשנת 2019.

ביוגרפיה
--------

יוסף רון נולדה בשנת 1977 בגונדר, אתיופיה, למשפחה של 12 אחים. עלתה לישראל בשנת 1984 במבצע משה, שכלל מסע רגלי דרך סודאן, וגדלה בראשון לציון. אמה נפטרה כשיוסף רון הייתה בת 16. לפני שירותה הצבאי עבדה כגרפיקאית במשרד פרסום. יוסף רון היא בוגרת המחלקה לתקשורת חזותית בבצלאל. לאחר מכן למדה רישום וציור אצל האמנים צביקה לחמן ודוד ניפו

קריירה
------

בתחילת דרכה כמעצבת גרפית ומאיירת, עסקה יוסף רון בפרויקטים הקשורים בעדה האתיופית. בשנת 2017 איירה ספר ילדים על חג הסיגד שכתב מנברו שמעון.

במאי 2018, השתתפה בתערוכת פופ אפ (אנ') זוגית ביחד עם נירית טקלה באדיס אבבה בשיתוף משרד התרבות.

בדצמבר 2018, השתתפה בתערוכה הזוגית "במקומה" לצד האמנית מימי טסמה סיבהו בגלריה אידריס ועסקה בזהות לאומית ואימהות בצורה אישית וקולקטיבית, ובתפקידן המרכזי של הנשים במעבר מאתיופיה לישראל.

במרץ 2019, יוסף רון השתתפה בתערוכה הקבוצתית "קו הצבע" שכל משתתפותיה יוצאות אתיופיה. את התערוכה אצרה זווידתו יוסף סרי והיא הוצגה במכללת ספיר. לצד דימויים שעסקו בבית, נשיות, אמהות וזיכרונות ילדות, הציגה יוסף רון את דיוקנותיהם של יהודה ביאדגה, יוסף סלמסה ואברה מנגיסטו.

באוקטובר 2019, שלושת הדיוקנאות הושאלו מיוסף רון וגלריית אידריס ונתלו בין שני חלקי תצוגת הקבע של אוסף האמנות הישראלית במוזיאון תל אביב. יוסף רון אמרה ש"הסדרה נוצרה מתוך תחושת התסכול הגדול מכך שהמקרים הקשים והכאב של המשפחות לא מזעזע ומניע לפעולה אימהות ואנשים שהם לא מהקהילה".

תערוכות
-------

**תערוכות קבוצתיות**

* 2018 - "**במקומה**", גלריה אידריס, מוזיאון יפו
* 2019 - "**קו הצבע**", אוצרת: זוודיתו יוסף סרי, מכללת ספיר

**תערוכת יחיד**

* 2020 -"**הנייר הלבן שחור מבפנים**", אוצרת: עמנואלה קלו, במוזיאון תל אביב לאמנות

בתערוכה שלוש חטיבות העוסקות בזהות עצמית ובהגדרה עצמית דרך יחסיה עם אמה ובמשבר ההגירה לישראל.

רישומים של בני משפחתה וקהילתה שבמרכזם דיוקן אמה, יעלמוורק (באמהרית:"זהב העולם") שמתה כשיוסף רון הייתה בת 16.

רישומים של עבודות נשים סזיפיות במרחב הביתי שנולדו, מהתבוננות בנסיעותיה לאתיופיה.

רישומים מזמן שהותה של המשפחה במשך חמש שנים במרכז קליטה בעתלית.

בתערוכה כלולים גם דיוקנאות של אברהם מנגיסטו השבוי בידי החמאס משנת 2014 ושל יהודה ביאדגה ויוסף סלמסה
זכרונם לברכה.

פרסים והוקרה
------------

* 2019 - פרס שיף לאמנות פיגורטיבית.

קישורים חיצוניים
----------------

* טיגיסט יוסף רון, ברשת החברתית פייסבוק
* טיגיסט יוסף רון, ברשת החברתית אינסטגרם

**כתבות**

* ורד לי, נשיות שחורה פורצת תחת מכבש המבט הלבן, באתר הארץ, 17 בינואר 2019
* ענת ברזילי, לב שחור מפחם של טיגיסט יוסף רון, באתר כלכליסט, 6 ביוני 2019
* אורין ויינברג, דיוקן של אברה מנגיסטו הוצב במוזיאון: "אי אפשר להתחמק מהמבט", באתר ynet, 28 באוקטובר 2019
* רונה טאוזינגר, האמנית האתיופית שמציגה תערוכת יחיד ראשונה במוזיאון ת"א: "חשוב שילדות מהקהילה יראו נשים זקופות קומה", באתר ישראל היום, 3 בספטמבר 2020

הערות שוליים
------------

1. 1 2  ענת ברזילי, לב שחור מפחם של טיגיסט יוסף רון, באתר כלכליסט, 6 ביוני 2019
2. ↑  ורד לי, נשיות שחורה פורצת תחת מכבש המבט הלבן, באתר הארץ, 17 בינואר 2019
3. ↑  וזו רק ההתחלה, באתר אגודת יהודי אתיופיה, ‏15 ביולי 2013 (ארכיון)
4. ↑  Israel in Ethiopia, ArifEvents, ‏2018 (באנגלית) (ארכיון)
5. ↑  In Her Place, אידריס, ‏דצמבר 2018
6. ↑  פרויקט "אתר" מארח: במקומה – תערוכה זוגית, באתר יפו העתיקה, ‏13 בדצמבר 2018
7. 1 2  שרה פלד, טיגיסט יוסף רון זוכת פרס שיף 2019 – בקרוב תערוכת יחיד במוזיאון תל אביב, באתר מגפון, ‏7 ביוני 2019
8. ↑  תערוכה חדשה "קו הצבע", באתר המכללה האקדמית ספיר, ‏14 מרץ 2019
9. 1 2  אורין ויינברג, דיוקן של אברה מנגיסטו הוצב במוזיאון: "אי אפשר להתחמק מהמבט", באתר ynet, 28 באוקטובר 2019
10. ↑  In Her Place, Idris, IDRIS, ‏13.12.2018 (באנגלית)
11. ↑  האמנית האתיופית שמציגה תערוכת יחיד ראשונה במוזיאון ת"א: "חשוב שילדות מהקהילה יראו נשים זקופות קומה" ישראל היום, רונה טאוזינגר, 3 באוגוסט 2020
12. ↑  אתר למנויים בלבד ורד לי, טגיסט יוסף רון: "אני יוצרת מעין תיקון היסטורי להדרה ולגזענות", באתר הארץ, 1 בספטמבר 2020
13. ↑  טיגיסט יוסף רון היא זוכת פרס שיף לשנת 2019, באתר פורטפוליו, ‏22 במאי 2019

|  |  |
| --- | --- |
| בקרת זהויות עריכת הנתון בוויקינתונים | 
* ICIA: 726630

 |